Emily Bluntová

**Emily Olivia Laura Bluntová Krasinski** (* 23. február 1983, Londýn, Spojené kráľovstvo) je britská herečka. Preslávila sa rolami vo filmoch *[[Diabol nosí Pradu]]* (2006), *[[Mladá Viktória]]* (2009), *[[Správcovia osudu]]* (2011), **' (2012), ''[[Na hrane zajtrajška]]'' (2014), [[Príbehy z lesov]] (2014) a ''[[Oppenheimer (film)|Oppenheimer]]'' (2023). Získala šesť nominácií na [[Critics' Choice Movie Awards|Critics' Choice Award]], päť na [[Zlatý glóbus]], osem [[London Film Critics' Circle Awards]] a tri nominácie na cenu [[BAFTA Award|BAFTA]]. [[Zlatý glóbus|Zlatý Glóbus]] získala za prácu na televíznej dráme ''[[Gideon's Daughter]]'' v roku [[2007]], [[London Film Critics' Circle Award]] získala v roku [[2007]] za rolu vo filme ''[[Diabol nosí Pradu]]''. V roku [[2009]] získala BAFTA Britannia Award za Britského umelca roka.

== Detstvo a mladosť ==
Bluntová sa narodila v [[Londýn|Londýne]] ako druhá dcéra Janice (Dixon), učiteľky a bývalej herečky a Olivera Simona Petra Blunta, právnika. Má troch súrodencov: Felicity, Sebastiana a Suzanne. Herectvo vyštudovala na súkromnej škole.

Bluntová mala od siedmich do štrnástich rokov problémy s koktaním. Jej učiteľ jej pomohol zvládnuť ho pomocou herectva. 

== Kariéra ==
Na [[Divadlo (umenie)|divadelných]] doskách hrá od roku [[2001]]. V roku [[2002]] stvárnila Júliu v [[William Shakespeare|Shakespearovej]] dráme ''[[Rómeo a Júlia]]''.

Vo filme [[Debut|debutovala]] v roku [[2002]] v britskom televíznom seriáli ''[[Foyle's War]]'' a následnou úlohou kráľovskej dcéry Isoldy v dráme ''Legenda o meči'', z roku [[2003]]. V roku [[2004]] si zahrala [[Homosexualita|lesbickú]] rolu v snímke ''[[Moje leto lásky]]''. V roku [[2005]] sa objavila po boku [[Bill Nighy|Billa Nighy]] a [[Miranda Richardsonová|Mirandy Richardson]] v britskej televíznej dráme ''[[Gideon's Daughter|Gideon's Daughter.]]'' Za svoj herecký výkon vyhrala [[Zlatý glóbus]].

V roku [[2006]] si zahrala sekretárku [[Meryl Streepová|Meryl Streepovej]] spoločne s [[Anne Hathawayová|Anne Hathawayovou]] vo filme ''[[Diabol nosí Pradu]]'', v tom istom roku vystupovala v snímke ''Neodolateľný''. V roku [[2007]] účinkovala v horore ''Závan smrti'', v tom istom roku si zahrala s [[Tom Hanks|Tomom Hanksom]] a [[Julia Robertsová|Juliou Robertsovou]] v snímke ''Súkromná vojna pána Wilsona''.

Britskú [[Viktória (Spojené kráľovstvo)|kráľovnú Viktóriu]] stvárnila v americko-britskom historickom dramatickom filme ''[[Mladá Viktória]]'' z roku [[2009]], za túto hlavnú úlohu bola nominovaná na [[Zlatý glóbus]]. V roku [[2011]] získala hlavnú úlohu po boku [[Matt Damon|Matta Damona]] vo filme ''Správcovia osudu''. Bola jej ponúknutá úloha vo filme ''[[Captain America: Prvý Avenger]]'', ale odmietla ju.[[Súbor:Emily_Blunt_and_John_Krasinski.jpg|náhľad|Emily Bluntová a jej manžel John Krasinski na odovzdávaní Zlatých Glóbusov v roku 2013.|vľavo|245x245bod]]

V roku [[2012]] si zahrala s [[Jason Segel|Jasonom Segelom]] v komediálnom filme ''The Five-Year Engagemen''. Natočila sci-fi film **' po boku Brucea Willisa a Josepha Gordona-Levitta.

V roku 2014 sa objavila v hlavnej úlohe po boku Toma Cruisa vo filme *[[Na hrane zajtrajška]]*. Ten istý rok získala rolu pekárovej ženy v muzikálovom filme *[[Príbehy z lesov|Príbehy z lesov.]]* V roku 2016 si po boku Charlize Theron, Jessicy Chastain a Kristen Stewart zahrala vo filme *Lovec: Zimná vojna*. V rovnakom roku tiež získala hlavnú rolu vo filme *[[Dievča z vlaku]]*, ktorý bol natočený podľa rovnomennej knižnej predlohy. V roku 2018 si zahrala v hlavnej úlohe po boku manžela Johna Krasinskeho vo filme *Tiché miesto*, ktorý aj režíroval. Pôvodne sa vo filme Bluntová nemala vôbec objaviť, ale po prečítaní scenára, svojho manžela presvedčila, aby ju obsadil. Film získal pozitívne recenzie od filmových kritikov. V rovnakom roku bola obsadená do role Mary Poppins vo filme *Návrat Mary Poppins*. Obsadenie Bluntovej do hlavne role ocenila aj Julie Andrews, ktorá Poppins stvárnila v pôvodnom filme z roku 1964. 

V roku 2020 si zahrala v pokračovaní filmu *Tiché miesto* a v romantickej komédii *Romantika po írsky* po boku Jamieho Dornana. V roku 2021 mal premiéru film *Expedícia: Džungľa*. V roku 2023 vo filme *[[Oppenheimer (film)|Oppenheimer]]* od Christophera Nolana stvárnila Katherine Oppenheimerovú, manželku amerického fyzika Roberta Oppenheimera.

## Súkromný život
V roku 2005 sa zoznámila s kanadským spevákom Michaelom Bubléom v Melbourne v zákulisí, pri príležitosti udeľovania televíznych cien Logie Awards a neskôr žili spoločne vo Vancouveri. Rozišli sa v roku 2008.

V novembri 2008 sa zoznámila s americkým hercom Johnom Krasinskim. Vzali sa 10. júla 2010 v meste Como v Taliansku. Bluntová porodila 16. februára 2014 dcéru Hazel a v júni 2016 sa jej narodila druhá dcéra Violet.  Jej sestra Felicity, ktorá pracuje ako literárna agentka, sa v roku 2011 zasnúbila s hercom Stanleyom Tuccim potom, čo ich Bluntová zoznámila. Jej brat Sebastian je tiež herec. Od roku 2015 je naturalizovaným občanom Spojených štátov. 

## Filmografia

### Film

### Seriály

## Iné projekty

## Referencie


## Externé odkazy
* 
* 

## Zdroj

Kategória:Anglické filmové herečky
Kategória:Anglické divadelné herečky
Kategória:Anglické televízne herečky
Kategória:Anglické dabingové herečky
Kategória:Rozprávači audiokníh
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe v seriáli, miniseriáli alebo televíznom filme
Kategória:Naturalizované osobnosti USA
Kategória:Osobnosti z Londýna
Kategória:Držitelia Screen Actors Guild Award